ΓΡΑΠΤΗ ΕΡΩΤΗΣΗ E-0068/03

υποβολή: Monica Frassoni (Verts/ALE) προς την Επιτροπή

(23 Ιανουαρίου 2003)

Θέμα: Υλοποίηση τμήματος του έργου Is Arenas srl χωρίς να προηγηθεί αξιολόγηση των περιβαλλοντικών επιπτώσεων

Η αυτόνομη διοικητική περιφέρεια της Σαρδηνίας, με την απόφαση της 4ης Οκτωβρίου 2002π' αριθμόν 2309/VIII την οποίαπέγραψε ο Διευθυντής τηςπηρεσίας S.I.V.E.A. της Επιθεωρήσεως Προστασίας του Περιβάλλοντος, εξαίρεσε αυθαίρετα, κατά την περάτωση του προληπτικού ελέγχου, την κατασκευαστική εταιρία Is Arenas srl από τη διαδικασία αξιολόγησης των περιβαλλοντικών επιπτώσεων την οποία προβλέπουν οι οδηγίες 85/337/ΕΟΚ(1) και 97/11/ΕΚ(2), για τηνλοποίηση του έργου ανεγέρσεως τουριστικού κέντρου στους δασώδεις λόφους της περιοχής Is Arenas στον Δήμο της Narbolia του Οριστάνο. Οι ανωτέρω οδηγίες μεταφέρθηκαν στο εσωτερικό δίκαιο της Ιταλίας με το Διάταγμα του Προέδρου της Ιταλικής Δημοκρατίας της 12ης Απριλίου 1996 και τις επακόλουθες τροποποιήσεις και προσθήκες και με τον νόμο της αυτόνομης διοικητικής περιφέρειας της Σαρδηνίαςπ' αριθμόν 1/1999 και τις επακόλουθες τροποποιήσεις και προσθήκες.

Η εγκριθείσα παρέμβαση αφορά ανέγερση τουριστικού συγκροτήματος όγκου περίπου 57 000 κυβικών μέτρων επί των 222 900 κυβικών μέτρων του όλου έργου για το οποίο συνήφθη η συμφωνία της 9ης Ιουνίου 1997 σχετικά με το πρόγραμμα της περιφέρειας της Σαρδηνίας και της Εταιρίας Is Arenas srl. Για το έργο αυτό, το οποίο βρίσκεται εξ ολοκλήρου εντός της περιοχής Is Arenasl η οποία χαρακτηρίζεται ως πολιτιστικού ενδιαφέροντος (κωδ. ITB 002228), έχει ήδη κινηθεί ηπ' αριθμόν 4381/2001 διαδικασία επί παραβάσει επειδή δεν τηρήθηκαν οι διατάξεις της οδηγίαςπ' αριθμόν 92/43/ΕΟΚ(3) και στις 9 Φεβρουαρίου 2001 εξεδόθη αιτιολογημένη γνώμη. Το μέτρο που εισήγαγε την εξαίρεση αφορά μόνο ένα τμήμα του ενιαίου κατασκευαστικού έργου παραλείποντας να το εξετάσει στο σύνολό του.

— Προτίθεται η Επιτροπή να κινήσει νέα διαδικασία επί παραβάσει, τούτη την φορά για κατάφωρη παραβίαση των οδηγιών που εισάγουν τη διαδικασία αξιολόγησης των περιβαλλοντικών επιπτώσεων (85/337/ΕΟΚ και 97/11/ΕΚ)·

— Κρίνει σκόπιμο η Επιτροπή, δύο περίπου έτη μετά από την κοινοποίηση της αιτιολογημένης γνώμης για τη διαδικασία επί παραβάσειπ' αριθμόν 4381/2001, να προσφύγει στο Δικαστήριο των ΕΚ, λαμβάνονταςπόψη τη σαφή πρόθεση της αυτόνομης διοικητικής περιφέρειας της Σαρδηνίας να προσπαθήσει να παρακάμψει τη σύνολη εκτίμηση των περιβαλλοντικών επιπτώσεων του κατασκευαστικού έργου Is Arenas σε μία περιοχή η οποία είναι χαρακτηρισμένη ως πολιτιστικού ενδιαφέροντος·

— Κρίνει σκόπιμο η Επιτροπή να ακυρώσει οριστικά την κοινοτική χρηματοδότηση των 5 000 000 (πέντε εκατομμυρίων) περίπου ευρώ, που θα χορηγούνταν στο πλαίσιο του τοπικού συμφώνου του Οριστάνο στο SIL (Ενδιάμεσος Τοπικός Φορέας), στην εταιρία Is Arenas srl και στις συνδεδεμένες επιχειρήσεις·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) ΕΕ L 206 της 22.7.1992, σελ. 7.

Απάντησης της κας Wallstrm εξ ονόματος της Επιτροπής

(7 Μαρτίου 2003)

Σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, μετά τις τροποποιήσεις από την οδηγία 97/11/ΕΚ του Συμβουλίου της 3ης Μαρτίου 1997, τα κράτη μέλη οφείλουν να εξασφαλίζουν ότι, προτού χορηγηθεί η σχετική άδεια, τα έργα που ενδέχεται να έχουν σημαντικές επιπτώσεις στο περιβάλλον ως, μεταξύ άλλων, της φύσεως, του μεγέθους ή της θέσεώς τους,πόκεινται σε απαίτηση για άδεια ανάπτυξης όσον αφορά τις επιπτώσεις. Τα έργα που καλύπτονται από την οδηγία προσδιορίζονται στα παραρτήματα. Τα έργα που είναι εγγεγραμμένα στο παράρτημα Ιπόκεινται σε διαδικασία εκτίμησης των περιβαλλοντικών επιπτώσεων. Όσον αφορά τα έργα τα εγγεγραμμένα στο παράρτημα ΙΙ, τα κράτη μέλη είναιποχρεωμένα να αποφαίνονται κατά περίπτωσιν, ή μέσω του καθορισμού κριτηρίων ή ορίων, εάν κάποιο έργοπόκειται σε διαδικασία εκτίμησης των περιβαλλοντικών επιπτώσεων.

Το έργο της ανέγερσης τουριστικού κέντρου στους δασώδεις αμμόλοφους του Is Arenas, της κοινότητας της Narbolia, στο οποίο αναφέρεται το Αξιότιμο Μέλος του Κοινοβουλίου,πάγεται στο παράρτημα ΙΙ της οδηγίας 85/337/ΕΟΚ, όπως αυτή τροποποιήθηκε. Ως εκ τούτου, οι αρμόδιες αρχές οφείλουν να έχουν αποφανθεί, είτε μέσω μιας κατά περίπτωσιν εξέτασης, είτε μέσω της εφαρμογής των κριτηρίων ή ορίων που καθορίζει η ιταλική νομοθεσία, εάν το έργοπόκειται σε εκτίμηση των περιβαλλοντικών επιπτώσεων.

Η απόφαση της 4ης Οκτωβρίου 2002 (αριθ. 2309/VIII) τηςπηρεσίας SIVEA (τμήμα προστασίας του περιβάλλοντος) της αυτόνομης περιφέρειας της Σαρδηνίας, στην οποία αναφέρεται το Αξιότιμο Μέλος του Κοινοβουλίου, ορίζει, βάσει ειδικής εξέτασης, ότι το έργο της ανέγερσης τουριστικού κέντρου στους δασώδεις αμμόλοφους του Is Arenas δενπόκειται σε εκτίμηση των περιβαλλοντικών επιπτώσεων. Σημειωτέον ότι η προαναφερθείσα απόφαση αφορούσε το συνολικό έργο εις ό,τι αφορά 222 900 κυβικά μέτρα που εμπίπτουν στην προγραμματική συμφωνία της 9ης Ιουνίου 1997 μεταξύ της περιφέρειεας της Σαρδηνίας και του Is Arenas.

Όσον αφορά την επί παραβάσει διαδικασία 1998/2346 σχετικά με τον προτεινόμενο τόπο κοινοτικής σημασίας ITB 032228 Is Arenas, η αιτιολογημένη γνώμη δεν καλύπτει το κατασκευαστικό έργο Is Arenas αλλά επικεντρώνεται κατ' αποκλειστικότητα στο έργο γηπέδου γκολφ.

Κατά συνέπεια, βάσει των ανωτέρω και των πληροφοριών που κατέθεσε το Αξιότιμο Μέλος του Κοινοβουλίου, δεν είναι δυνατό, προς το παρόν, να τεκμηριωθεί παράβαση της οδηγίας 85/337/ΕΟΚ, όπως αυτή τροποποιήθηκε.

Τέλος, όσον αφορά τη χορήγηση κοινοτικής βοήθειας, μετά την εγκαινίαση της προαναφερθείσας διαδικασίας επί παραβάσει, η Επιτροπή κάλεσε τον οργανισμό τονπεύθυνο για την εφαρμογή της εδαφικής σύμβασης του Oristano, που τυγχάνει χρηματοδοτήσεως του Ευρωπαϊκού Ταμείου Περιφερειακής Ανάπτυξης, να προβεί στην αναστολή της βοήθειας για το συγκεκριμένο έργο, εν αναμονή των αποτελεσμάτων της διαδικασίας. Τελικά, το τουριστικό έργο το σχετικό με το Is Arenas εξαιρέθηκε, συνολικά, από τη σύμβαση του Oristano.